# Bero

### Wikipedia

Bero I (k. 1258) eli Björn oli Suomen eli Turun piispana noin vuosina 1248–1258.

Ruotsin kuningas Eerik Eerikinpoika nimitti hänet piispaksi kysymättä paavin mielipidettä. Näin Ruotsin kuningas osoitti itsenäisyyttä paavinvallasta myös kirkollisissa nimityksissä. Bero oli toiminut myös hänen kanslerinaan, joten tällä nimityksellä kuningas lujitti itäisen maakunnan siteitä kuninkaanvaltaan ja valtakunnan keskukseen. Myös kirkon ja kuninkaanvallan välinen suhde lujittui.

Vanhan keskiaikaisen Suomen piispankronikan mukaan Bero luovutti "suomalaisten veron" kuninkaalle. Tästä verosta eivät tutkijat ole päässeet yksimielisyyteen. On katsottu, että se voisi tarkoittaa aiemmin katoliselle kirkolle kuuluneen veron luovutusta kuninkaalle tai sitä, että hän olisi luopunut omasta osuudestaan vanhaan, kruunun ja kirkon kesken jaettuun, veroon.

Haettu osoitteesta http://fi.wikipedia.org../../../b/e/r/Bero.html

Luokka: Suomen katoliset piispat

##### Views

- Artikkeli
- Keskustelu
- Nykyinen versio

##### Etsi